CELEX: E2004J0009(01)
Language: sl
Date: 2007-10-03 00:00:00
Title: Nalog sodišča Efte z dne 3. oktobra 2007 (Zadeva E-9/04)

24.1.2008   
            
            
               SL
            
            
               Uradni list Evropske unije
            
            
               C 17/11
            
         Nalog sodišča Efte z dne 3. oktobra 2007
   (Zadeva E-9/04)
   (2008/C 17/07)
   V zadevi E-9/04 COSTS II,
   „The Bankers' and Securities Dealers' Association of Iceland“ proti Nadzornemu organu Efte,
   (Določitev stroškov)
   V zadevi E-9/04 COSTS II, „The Bankers' and Securities Dealers' Association of Iceland“, ki ga zastopata odvetnika Dr. Hans-Jörg Niemeyer, Bruselj, Belgija in Dr. Ralf Sauer, Berlin, Nemčija, proti Nadzornemu organu Efte, ki ga zastopata direktor Niels Fenger in uradnik Bjørnar Alterskjær, ki delujeta kot pooblaščenca, oddelek za pravne in izvršilne zadeve, Bruselj, Belgija – Zahteva za določitev stroškov, ki jih mora „The Bankers' and Securities Dealers' Association of Iceland“ izterjati od Nadzornega organa Efte na podlagi sodbe Sodišča Efte z dne 7. aprila 2006 v zadevi E-9/04 The Bankers' and Securities Dealers' Association of Iceland proti Nadzornemu organu Efte [2006 Poročilo Sodišča Efte 45] – je Sodišče Efte v sestavi: Carl Baudenbacher, predsednik, Thorgeir Örlygsson, sodnik, Henrik Bull, sodnik poročevalec in Skúli Magnússon, sodni tajnik, izdalo nalog z dne 3. oktobra 2007, katerega izrek se glasi:
   Skupni znesek stroškov, ki jih mora Nadzorni organ Efte plačati „The Bankers' and Securities Dealers' Association of Iceland“, znaša 145 934,50 EUR.